สวัสดีครับคุณ ผมมีความรู้สึกอยากจะเข้าห้องน้ำเพื่อถ่ายหนักอยู่ตลอดเวลาทั้งวันมาเกือบเดือนนึงแล้วครับ แต่พอเข้าห้องน้ำไปถ่ายก็ไม่มีอะไรออกมา หรือถ่ายออกได้เพียงเล็กน้อย อุจจาระที่เบ่งออกได้จะมีขนาดเล็กๆ และจำนวนน้อยๆ เท่านั้นครับ แต่ช่วงเช้าของทุกวันจะสามารถขับถ่ายได้เลยเป็นปกติในทุกๆ เช้านะครับ ขับถ่ายได้เยอะในการเบ่งครั้งเดียวของทุกเช้า อุจจาระมีความนิ่มเป็นปกติ ไม่เเข็ง ไม่มีเลือด สีเหลืองส้ม ไปถึงน้ำตาล ไม่ดำ ไม่มีเลือดออกมา แต่ก็จะทำได้ในช่วงเช้าของทุกวันเท่านั้น ในระหว่างวันก็จะยังรู้สึกเหมือนมีอุจจาระพร้อมออกตลอดเวลา แต่ก็ไม่สามารถถ่ายได้หรือออกได้น้อยและมีขนาดเล็กเหมือนเดิม ไม่มีอาการปวดท้องร่วมด้วยนะครับ ผมอายุ 37 ในครอบครัวไม่เคยมีญาติป่วยด้วยโรคมะเร็งลำไส้นะครับ แบบนี้ผมมีความผิดปกติอะไรรึเปล่าครับ ควรไปพบแพทย์เพื่อตรวจละเอียดมั้ยครับ
สวัสดีค่ะ อาการรู้สึกปวดเบ่งอยากจะถ่ายตลอดเวลาดังกล่าวมานั้น อาจจะเกิดจากการปวดเบ่งถ่ายอุจจาระ การมีลำไส้แปรปรวนชนิดท้องเสียเด่น คือมักจะต้องมีอาการท้องเสียร่วมด้วย การมีเนื้องอกในลำไส้ตรงหรือตรงทวารหนักที่กระตุ้นให้มีความรู้สึกปวดเบ่งอยากถ่ายอยู่ตลอดเวลา ส่วนตัวโรคมะเร็งลำไส้ใหญ่อาจทำให้มีความรู้สึกปวดเบ่งได้ แต่มักมีการขับถ่ายเปลี่ยนแปลงเช่นท้องผูกสลับท้องเสีย หรือมีการรขับถ่ายเป็นมูกเลือด น้ำหนักลดร่วมด้วยหากไม่สบายใจ ปวดเบ่งตลอด ร่วมกับมีอาการขับถ่ายที่ผิดปกติร่วมด้วย ควรไปพบแพทย์เพื่อตรวจเพิ่มเตติม อาจตรวจคัดกรองมะเร็งลำไส้ใหญ่ด้วยการตรวจหาเลือดในอุจจาระต่อไปด้วยในเบื้องต้นดื่มน้ำมากๆวันละ 1-2 ลิตร รับประทานผักผลไม้ที่มีกากใยสูง เพื่อให้ขับถ่ายง่าย ไม่ท้องผูก ขับถ่ายทุกวันให้เป็นเวลา